กลุ่มพลังงานหนุน SET ปิดเช้าบวก 12 จุด รับราคาน้ำมันพุ่ง บ่ายเสี่ยงเจอขายทำกำไร
กลุ่มพลังงานหนุน SET ปิดเช้าบวก 12 จุด รับราคาน้ำมันพุ่ง บ่ายเสี่ยงเจอขายทำกำไร โดยดัชนีช่วงเช้าปิดที่ระดับ 1,556.25 จุด เพิ่มขึ้น 12.14 จุด หรือ 0.79% มูลค่าการซื้อขาย 5.66 หมื่นล้านบาท
8 มี.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,556.25 จุด เพิ่มขึ้น 12.14 จุด หรือ 0.79% มูลค่าการซื้อขาย 5.66 หมื่นล้านบาท 
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเข้านี้ดีดตัวขึ้นตามตลาดเพื่อนบ้านที่อิงไปทางบวก ที่สำคัญได้รับแรงหนุนจากหุ้นกลุ่มพลังงานนำตลาดหลังจากราคาน้ำมันพุ่งขึ้น ทำให้ตลาดหุ้นไทยโดดเด่นกว่าตลาดอื่น โดยขึ้นมาทดสอบที่ระดับ 1,560 จุด แต่เตือนระวังอาจมีแรงขายทำกำไรในช่วงบ่าย แม้จะคาดว่าตลาดน่าจะยังบวกต่อได้ แต่มี  upside จำกัด เพราะตลาดภูมิภาคมีแรงเทขายทำกำไรออกมา ส่วนไทยก็ปรับตัวขึ้นแรงแล้ว
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย   2,864.34 ล้านบาท  ปิดที่  42.25 บาท เพิ่มขึ้น 1.75 บาท
SAWAD   มูลค่าการซื้อขาย   2,036.62 ล้านบาท  ปิดที่  85.50 บาท เพิ่มขึ้น 8.00 บาท
PTTEP   มูลค่าการซื้อขาย   2,032.08 ล้านบาท  ปิดที่ 121.00 บาท เพิ่มขึ้น 5.00 บาท
PTTGC   มูลค่าการซื้อขาย   1,993.15 ล้านบาท  ปิดที่  68.75 บาท เพิ่มขึ้น 3.25 บาท
KBANK   มูลค่าการซื้อขาย   1,761.73 ล้านบาท  ปิดที่ 149.00 บาท  ลดลง 0.50 บาท